CELEX: 32008R1058
Language: sl
Date: 2008-10-27 00:00:00
Title: Uredba Komisije (ES) št. 1058/2008 z dne 27. oktobra 2008 o preklicu registracije označbe, registrirane v registru zaščitenih označb porekla in zaščitenih geografskih označb (Arroz del Delta del Ebro (ZGO))

28.10.2008   
            
            
               SL
            
            
               Uradni list Evropske unije
            
            
               L 283/32
            
         
      UREDBA KOMISIJE (ES) št. 1058/2008
   z dne 27. oktobra 2008
   o preklicu registracije označbe, registrirane v registru zaščitenih označb porekla in zaščitenih geografskih označb (Arroz del Delta del Ebro (ZGO))
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti člena 12(1) Uredbe,
   ob upoštevanju naslednjega:
   
               (1)
            
            
               V skladu z drugim pododstavkom člena 12(2) in členom 17(2) Uredbe (ES) št. 510/2006 je bila vloga Španije za preklic registracije imena „Arroz del Delta del Ebro“ objavljena v Uradnem listu Evropske unije
                   (2).
            
         
               (2)
            
            
               Ker Komisija ni prejela nobene izjave o ugovoru v skladu s členom 7 Uredbe (ES) št. 510/2006, je treba to oznako preklicati.
            
         
               (3)
            
            
               Zaradi navedenega je treba označbo črtati iz „Registra zaščitenih označb porekla in zaščitenih geografskih označb“.
            
         
               (4)
            
            
               Ukrepi, predvideni s to uredbo, so v skladu z mnenjem Stalnega odbora za zaščitene geografske označbe in zaščitene označbe porekla –
            
         SPREJELA NASLEDNJO UREDBO:
   Člen 1
   Registracija označbe iz Priloge k tej uredbi se prekliče.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. oktobra 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 93, 31.3.2006, str. 12.
   
      (2)  UL C 314, 22.12.2007, str. 44.
   
      PRILOGA
      Kmetijski proizvodi za prehrano ljudi, našteti v Prilogi I k Pogodbi:
      Skupina 1.6   Sadje, zelenjava in žita, sveži ali predelani
      ŠPANIJA
      Arroz del Delta del Ebro (ZGO)